LV Eiropas Savienības Oficiālais Vēstnesis C 140/27

Saskaņā ar Regulas (EK) Nr. 1898/2006 18. panta 2. punktu publicēts vienots dokuments par cilmes vietas nosaukumu vai ģeogrāfiskās izcelsmes norādi, kas reģistrēta saskaņā ar Komisijas Regulu (EK) Nr. 1107/96, ievērojot Padomes Regulas (EEK) Nr. 2081/92 17. pantā paredzēto procedūru

2013/C 140/12

VIENOTS DOKUMENTS

PADOMES REGULA (EK) Nr. 510/2006

par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1)

“VITELA DE LAFÕES”

EC Nr.: PT-PGI-0017-0249-20.01.2011

AĢIN ( X ) ACVN ( )

1. Nosaukums

“Vitela de Lafões”

2. Dalībvalsts vai trešā valsts

Portugāle

3. Lauksaimniecības produkta vai pārtikas produkta apraksts

3.1. Produkta veids

1.1. grupa. Svaiga gaļa (un subprodukti)

3.2. Produkta apraksts, uz kuru attiecas nosaukums (1)

Produkts ir gaļa, ko iegūst, sadalot kautķermeņus no Arouquesa šķirnes, Mirandesa šķirnes vai šo šķirņu krustojuma piena teļiem un telēm (vecums 5–7 mēneši).

3.3. Izejvielas (tikai pārstrādātiem produktiem)

—

3.4. Dzīvnieku barība (tikai dzīvnieku izcelsmes produktiem)

Teļi līdz nokaušanai (5–8 mēn.) pārtiek no mātes piena. Papildus mātes pienam teļus var piebarot ar vietējo sienu, sezonas zaļbarību un pašu saimniecībā gatavotu koncentrētu barību, lielākoties uz kukurūzas miltu bāzes.

Māšu barība lielākoties ir dabiski produkti – kukurūza, ganību airene, mīkstā meduszāle, lopbarības mieži, zāle un siens no mitrajām pļavām, trejzobu un parastās irbulenes, virši, mīksta lupīna, augstieņu savvaļas zāle un krūmi, auzas, rudzi, salmi un siens.

3.5. Īpaši ražošanas posmi, kas jāveic noteiktajā ģeogrāfiskajā apgabalā

—

3.6. Īpaši noteikumi griešanai, rīvēšanai, iepakošanai u. c.

—

3.7. Īpaši noteikumi marķēšanai

—

4. Precīza ģeogrāfiskā apgabala definīcija

Visas koncelu Oliveira de Frades, Vouzela un S. Pedro do Sul fregesijas.

Koncelas Sever do Vouga fregesijas Cedrim un Couto de Esteves; koncelas Viseu fregesijas Bodiosa un Ribafeita; koncelas Castro Daire fregesijas Alva un Gafanhão.

5. Saikne ar ģeogrāfisko apgabalu

5.1. Ģeogrāfiskā apgabala specifika

Lafões reģions stiepjas līdz pat trim kalnu grēdām (Serra do Caramulo, Gralheira un Montemuro), kas ieskauj Vouga upi. Tā īpašie klimatiskie apstākļi, augsne un reljefs veido mikroklimatu (pārejas punkts starp piejūras klimatu un kontinentālo klimatu), kas ir labvēlīgs atsevišķām koku sugām un zālaugu un krūmaugu veģetācijai, kurā dominē tādas sugas kā lupīna, virši, irbulenes un klinšrozes, ko izmanto dzīvnieku ganīšanai un kā uzturīpašības piešķir specifiskas īpašības arī gaļai.

5.2. Produkta specifika

“Vitela de Lafões” galvenās īpašības ir šādas:

— krāsa: gaiši rožaina, balti un vienmērīgi izvietoti tauki, smalkas muskuļšķiedras,

— konsistence: stingra, nedaudz mitra, kas liecina par sulīgumu,

— aromāts un garša: tipisks aromāts un garša, kas liecina, ka dzīvnieki baroti ar dabisku barību.

5.3. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

Saikne starp ģeogrāfisko apgabalu un produkta kvalitāti vai īpašībām izriet no tradicionālajiem dzīvnieku (gan māšu, gan teļu) audzēšanas paņēmieniem, ganību kvalitātes un dzīvnieku šķirnes.

Jau 19. gadsimta vidū “Vitela de Lafões” labās īpašības bija plaši pazīstamas; tāpat salīdzinoši precīzi bija definēta gaļas izcelsme, kā minēts Silvestre Bernardo de Lima darbā “Archivo Rural”, 1. sēj., 1858.: “Miesnieku vidū ir liels pieprasījums pēc izcilajiem piena teļiem un bullīšiem, no kuriem iegūst slaveno teļa gaļu no S. Pedro do Sul un Lafões novadiem.”

Atsauce uz specifikācijas publikāciju

(Regulas (EK) Nr. 510/2006 (2) 5. panta 7. punkts)

http://www.gpp.pt/Valor/CE_Vitela_Lafoes.pdf

(1) Aizstāta ar Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 343, 14.12.2012., 1. lpp).

(2) Skat. 1. atsauci.